[{"text_idx": "#000001", "text": "Teisipa\u0308ev: trennivaba. Ka\u0308isime vastlapa\u0308eva puhul uisutamas."}, {"text_idx": "#000002", "text": "Kolmapa\u0308ev: ujumine. Seekord tahtsin proovida lihtsalt tund aega ja\u0308rjest rahulikult krooli ujuda. Sain vist kaks otsa tu\u0308hjal rajal ujuda, kui minuga liitus u\u0308ks vanem mees, kellel olid lestad jalas. Esimene emotsioon oli see, et lestadega ujuja ei saa olla minuga piisavalt sarnases tempos, et u\u0308hele rajale a\u0308ra mahtuda. Kahjuks leidis see mo\u0303te iga 200 meetri tagant ka kinnitust, sest ootamatult oli ta hoopiski minust aeglasem ja mul tuli temast pidevalt mo\u0308o\u0308da ujuda. \ud83d\ude2c Suutsin siiski enamus ajast oma tehnikale keskenduda, mis oligi po\u0303hieesma\u0308rk. Va\u0308lja arvatud siis, kui ma ja\u0308rjekordselt lestadega pikki so\u0303rmi sain... Kroolides ma ei na\u0308e ju, mis mu ees toimub. \ud83e\udd37\ud83c\udffb\u200d\u2640\ufe0f"}, {"text_idx": "#000003", "text": "Mis va\u0308rk sellega on, et iga kord satun ma u\u0308hele rajale kellelgi endast aeglasemaga, kellega me sinna kuidagi ha\u0308sti a\u0308ra mahtuda ei taha? Kas mina olen vales kohas vo\u0303i ko\u0303ik teised hindavad end kiiremaks, kui nad on? Mu ko\u0303rval ujus u\u0308ks ilusa tehnikaga naine u\u0308ksinda rajal, aga ma ei julgenud sinna u\u0308mber kolida, sest ta oli minu tempost piisavalt palju kiirem, et ma hakkaks talle ette ja\u0308a\u0308ma. Esimese maailma probleemid."}, {"text_idx": "#000004", "text": "Kui mul 50 m kahe kilomeetri lo\u0303puni ujuda ja\u0308i, ronis minuga rada jaganud mees basseinist va\u0308lja. Suurest ro\u0303o\u0303must ujusin siis hoopis 3000 meetrit krooli ta\u0308is. Veetunnetus la\u0308ks iga meetriga paremaks ja tundsin end basseinis lihtsalt va\u0308ga ha\u0308sti. 3000 m, 2:38 min/100 m"}, {"text_idx": "#000005", "text": "U\u0308ldiselt on mul ujumisel kaks po\u0303himuret, mis pa\u0308riselt on va\u0308a\u0308rt muret tundmist."}, {"text_idx": "#000007", "text": "Aga kordagi pole minu tehnikat u\u0308kski va\u0308ljao\u0303ppinud treener u\u0308le vaadanud. Ma olen ise Youtube\u2019ist videosid vaadanud ja saan ainuu\u0308ksi selle pealt selgelt aru, et mu ujumistehnika on kindlasti vigu ta\u0308is. Juba oma kaugetel ja mitte just eriti kaua kestnud algaja harrastustriatleedi pa\u0308evadel sain ma aru, et tehnika on mul vo\u0303rreldes teistega... selline, et suurt kriitikat vist ei kannata. Usun, et o\u0303ige tehnikaga oleks ujumine veel mo\u0303nusam, kehale, sh su\u0308damele va\u0308hem koormavam ja muidugi kiirem ka. Teine pool minust u\u0308tleb, et mida sa, su\u0308damehaige, u\u0308ldse arvad, et sul on vaja tehnikat o\u0303ppida. \ud83d\ude44 Ole o\u0303nnelik, et supelda saad ja mingisugune su\u0308stemaatilisem treening pole sulle praegu u\u0308ldse asjakohane."}, {"text_idx": "#000008", "text": "Teine mure on muidugi koormus su\u0308damele ehk pulss. Mul ei ole nii vinget atribuutikat, et ujumise ajal vo\u0303i kas vo\u0303i pa\u0308rast seda oma ujumise pulsina\u0308idud u\u0308le vaadata. Mul o\u0303nneks on multispordikell (Garmin 735), millega on hea va\u0308hemalt la\u0308bitud vahemaad mo\u0303o\u0303ta, kuid sinna juurde ilmselt ei teeks ujumiseks sobiv pulsivo\u0308o\u0308 u\u0308ldsegi halba. Ma ise muidugi arvan, et ma tunnen end vees nii ha\u0308sti ja ei suuda oma pulssi hea enesetundega liiga ko\u0303rgeks ajada, kuid to\u0303ena\u0308oliselt on see u\u0308ks suur enesepete. Ma siiski arvan, et pean selle kulutuse u\u0308hel hetkel tegema, sest lubatud tsoonist ko\u0303rgemal liikumine ei tee mulle praegu kahjuks midagi head. Ilmselt ujumisvo\u0308o\u0308 ostuga saabub esimese trenniga teadmine, et ujun liiga ko\u0303rge pulsiga ja sinna see ujumisro\u0303o\u0303m la\u0308heb. Nagu on la\u0308inud jooksuro\u0303o\u0303m, Pumpi-ro\u0303o\u0303m ja vo\u0303istlusro\u0303o\u0303m..."}, {"text_idx": "#000009", "text": "Kui kellelgi on jagada mo\u0303tteid ujumiseks sobiliku pulsivo\u0308o\u0308 kasutamise kohta vo\u0303i ujumistehnika parandamise kohta, siis jagage neid minuga, a\u0308rge olge kadedad. \ud83d\ude42"}, {"text_idx": "#000010", "text": "Neljapa\u0308ev: seljatreening. Neljapa\u0308eval tuli valitsuselt uudis, et spordiklubid la\u0308hevad kinni. Viimane ru\u0308hmatrenn va\u0308hemalt paariks na\u0308dalaks, kuigi kardevasti isegi kauemaks. Aga pole hullu, saame hakkama. Seljatrennis vo\u0303tsime vo\u0303imlemispalli abiks ja tegime pa\u0308ris to\u0303husaid harjutusi. Mu selg tunneb end iga kord pa\u0308rast seda trenni nii mo\u0303nusalt. 46 min, 105 l/min"}, {"text_idx": "#000011", "text": "Laupa\u0308ev: Pu\u0308haja\u0308rve matk. Sel na\u0308dalal matkasin u\u0308ksi, ha\u0308rra Jooksja tegi samal ajal oma pikka jooksu. Kaua ta ko\u0303nnib koos minuga, keegi peab peres ju jooksma ka hakkama, kevad tuleb. \ud83d\ude05 Panin podcastid ko\u0303rva ja ko\u0303ndisin Pu\u0308haja\u0308rve ringi la\u0308bi. Kergliiklusteel polnud see lihtsaim u\u0308lesanne, sest kogu laiuses oli suusarada ja mina koperdasin kuskil servas lumehanges mitu kilomeetrit. O\u0303nneks raja u\u0308leja\u0308a\u0308nud osa pa\u0308rast vasakpo\u0308o\u0308ret Pu\u0308haja\u0308rve poole oli okei. Need kaks tundi la\u0308ksid ta\u0308iesti lennates ja isegi to\u0303usud kannatas su\u0308da a\u0308ra ilma punasesse minemata, mis on positiivne. 11 km, 11:13 min/km, 129 l/min"}, {"text_idx": "#000015", "text": "Ma olen ku\u0308ll ko\u0303igest hobiliikuja, mitte sportlane, aga kasutan juba mitu aastat veekindel Polar m430, mis mo\u0303o\u0303dab pulssi randmelt. Ha\u0308sti hea ja mugav masin, ei kujutaks ette, et iga liikumise peale peaksin pulsivo\u0308o\u0308d toppima, tundub u\u0308litu\u0308u\u0308tu \ud83d\ude00"}, {"text_idx": "#000016", "text": "Minu kell mo\u0303o\u0303dab ka randmelt pulssi, aga lihtsalt mitte ujudes. Paljud trennid teengi ainult randmepulsiga ja ilma vo\u0308o\u0308ta. Kahjuks ujudes seda teha ei saa."}, {"text_idx": "#000017", "text": "Mul ka Polar (Vantage M) ja mo\u0303o\u0303dab kenasti randmelt pulssi basseinis. Joostes panen heartrate zone lock\u2019i mo\u0303nikord peale, siis annab surisedes ma\u0308rku, kui levelist u\u0308le (vo\u0303i ka alla) pulss la\u0308heb \u2013 ei pea pidevalt kella piiluma. Na\u0308gin netis reklaami, et Polaril tuli just spets vo\u0308o\u0308 va\u0308lja \u2013 Ehk on Garminil ka midagi sarnast?"}, {"text_idx": "#000018", "text": "Garminil on minu teada 3 erinevat vo\u0308o\u0308d, mis ujumiseks sobivad. Swim on ainult ujumiseks, Tri ja Pro multispordi jaoks.\nJagan linki \u2013 Marathon100 just testis Polari uudsed pulsivo\u0308o\u0308d: "}, {"text_idx": "#000019", "text": "Garminil on minu teada 3 erinevat vo\u0308o\u0308d, mis ujumiseks sobivad. Swim on ainult ujumiseks, Tri ja Pro multispordi jaoks."}, {"text_idx": "#000021", "text": "O\u0303ige tehnikaga on palju mo\u0303nusam ja parem ujuda. Su\u0308damele ka kergem \ud83d\ude42 Soovitan uurida, kas mo\u0303ni treener vo\u0303i endine ujuja oleks kasvo\u0303i korra vo\u0303i paar su tehnika u\u0308le vaatama ja vajadusel no\u0303uandeid andma."}, {"text_idx": "#000022", "text": "Uuemad Garminid mo\u0303o\u0303davad ka ujumise ajal pulssi (na\u0308iteks Forerunner 945), vanematele Garminitele on vaja soetada Garmin Swim pulsivo\u0308o\u0308. See mo\u0303o\u0303dab ujumise ajal pulssi ja peale trenni lo\u0303petamist lisatakse pulsi andmed trenni andmetele. Trenni ajal Swim vo\u0308o\u0308 pulssi kellale ei saada."}, {"text_idx": "#000023", "text": "Meil oli sellise seinast seina ujumiskogemusega so\u0303prade kamba treeneriks pa\u0308ris mitu aastat Karel Viigipuu (kontaktid leiab \u2013 teda vo\u0303in ku\u0308ll su\u0308damest soovitada. Karelil on hunnik kogemust triatloninoortega to\u0308o\u0308tamisel, aga tema silma all ka\u0308ib ka va\u0308ga palju erineva tasemega ta\u0308iskasvanuid Auras otsi mo\u0303o\u0303tmas. Osav treener ja u\u0308leu\u0308ldse muhe tu\u0308u\u0308p \ud83d\ude42"}, {"text_idx": "#000032", "text": "Tere! Minu nimi on Margit, olen 29-aastane Tartu spordifanatt, kes naudib reisimist, head so\u0308o\u0308ki ja fotograafiat.\n2013. aastal kaotasin oma kehakaalust ligikaudu veerandi ning ta\u0308nu sellele leidsin uue ja tugeva armastuse spordi ning eelko\u0303ige jooksmise vastu. Praeguseks olen la\u0308binud u\u0308le 100 spordiu\u0308rituse, sh 6 ta\u0308ispikka jooksumaratoni, 21 poolmaratoni, 3 triatloni jpm.\n2019. aasta lo\u0303pus algas minu vo\u0303itlus tundmatu su\u0308damehaigusega. Lubasin endale, et u\u0308hel pa\u0308eval jooksen ma ja\u0308lle. 2021. aasta 2. oktoobril ta\u0308itsin selle lubaduse.\nSelles blogis ra\u0308a\u0308gin enamasti jooksmisest ja treeningutest, aga jagan ka mo\u0303tteid toidu, tervise, kodu loomise ja muudel teemadel."}, {"text_idx": "#000034", "text": "2013. aastal kaotasin oma kehakaalust ligikaudu veerandi ning ta\u0308nu sellele leidsin uue ja tugeva armastuse spordi ning eelko\u0303ige jooksmise vastu. Praeguseks olen la\u0308binud u\u0308le 100 spordiu\u0308rituse, sh 6 ta\u0308ispikka jooksumaratoni, 21 poolmaratoni, 3 triatloni jpm."}, {"text_idx": "#000035", "text": "2019. aasta lo\u0303pus algas minu vo\u0303itlus tundmatu su\u0308damehaigusega. Lubasin endale, et u\u0308hel pa\u0308eval jooksen ma ja\u0308lle. 2021. aasta 2. oktoobril ta\u0308itsin selle lubaduse."}, {"text_idx": "#000036", "text": "Selles blogis ra\u0308a\u0308gin enamasti jooksmisest ja treeningutest, aga jagan ka mo\u0303tteid toidu, tervise, kodu loomise ja muudel teemadel."}]